

**P R A V I L N I K**

**O PROGLAŠENJU NAJUSPJEŠNIJEG i IZLAGAČA I UDRUŽENJE/KLUBA U PROTEKLOJ IZLOŽBENOJ SEZONI U BOSNI I HERCEGOVINI**

Član1.

Na osnovu člana 25. Statuta Ornitološkog saveza Bosne i Hercegovine , skupština saveza donosi ovaj pravilnik.

Član 2.

Upravni odbor Saveza raspisuje konkurs za prijavu za najuspješnije udruženje/klub ,izlagača u protekloj izložbenoj sezoni .

Član 3.

Upravni odbor saveza formira komisiju koja vrši zbrajanje bodova od nagrada dobivenih na izložbama i proglašava najboljeg.Komisija svoju odluku saopštava predsjedniku saveza a on je implementira.

Član 4.

Ovaj pravilnik se može primjenjivati nakon što bude usvojen na skupštini saveza.

Čaln 5.

Osnovni cilj ovog pravilnika je priznanje izlagaču i udruženju/klubu za unaprijeđenje i razvoj uzgoja ptica u toj izložbenoj sezoni u Bosni i Hercegovini.

Član 6.

Ovim pravilnikom je propisano koje udruženje/klub i izlagač konkurišu za najuspješnijeg .

***Tačka 1.***

Za određene rangove izložbi su dodjeljeni i različiti bodovi i to :

\*Državna Ornitološka Izložba BiH za osvojeno I mjesto 4,5 boda, II mjesto 3,5 boda,

 III mjesto 2,5 bod

\*Međugradska izložba za osvojeno I mjesto 3,0 boda, II mjesto 2,0 boda, III mjesto 1,0 bod

\*Međunarodan izložba u BiH za osvojeno I mjesto 3,5 boda, II mjesto 2,5 boda, III mjesto 1,5 bod

\*Međunarodna izložba u inostranstvu za osvojeno I mjesto 4,0 boda, II mjesto 3,0 boda,

 III mjesto 2,0 bod

\*Evropsko prvenstvo za osvojeno I mjesto 30 bodova, II mjesto 20 bodova, III mjesto 10 bodova

\*Svjetsko prvenstvo za osvojeno I mjesto 50 bodova, II mjesto 40 bodova, III mjesto 30 bodova

\*Najuspješniji izlagač na Državnoj ornitološkoj izložbi BiH 10 bodova

\*Šampion grupe na Državnoj ornitološkoj izložbi BiH 5 bodova

\*Majstor uzgoja na Državnoj ornitološkoj izložbi BiH 7 bodova

\*Majstor uzgoja na drugim rangovima izložbi 4 boda

-Boduju se nagrade u konkurenciji pojedinačnoj i kolekciji.

-Kolekcija nosi 2,0 boda više od pojedinačne nagrade.

U slučaju istog broja bodova najuspješniji je uzgajivač je onaj koji ima više osvojenih mjesta na takmičenjima višeg ranga.

Da bi ušao na rang listu za bodovanje po ovom pravilniku izlagač mora pored Državne Ornitološke izložbe BiH učestvovati najmanje na još jednoj ornitološkoj izložbi u BiH.

***Tačka 2.***

Za najuspješnije udruženje/klub u protekloj izložbenoj sezoni konkuriše ono udruženje/klub čiji zbir bodova poslije sabiranja bude največi po osvojenim bodovima kod svih izlagača tog udruženja,kao i dodatnih 5 bodova za udruženje/klub koje je bilo najuspješnije udruženje/klub na svakoj pojedinačnoj izložbi bilo kojeg ranga a na kojoj je dobilo tu nagradu .

Član 7.

Nagradu za najuspješnijeg izlagača i najuspješnije udruženje/klub obezbjeđuje Ornitološki savez BiH.

Član 8.

Nagrade se uručuju na redovnoj godišnjoj skupštini saveza.

Član 9.

Sve članice Ornitološkog saveza BiH radi kvalitetnog i stručnog rada ,obavezuju se pismeno sarađivati i ustupiti traženu dokumentaciju i ostale materijale vezane za ovaj pravilnik.

Član 10.

Po ovom pravilniku najuspješniji dobijaju diplomu i pehar/plaketu saveza ,a ako savez bude u mogučnosti zadržava pravo da ih nagradi i nekom drugom nagradom a odluku donosi Upravni odbor saveza.

Član 11.

Ovaj pravilnik je usvojen na Redovnoj izvještajnoj skupštini Ornitološkog saveza BiH održane 29.05.2022.godine u Visokom. i stupa nasnagu od momenta donošenja.

 *Predsjednik Ornitološkog Saveza BiH*

 ***Enes Handžić***